Ақпарат және қоғамдық даму вице-министрі қызметінен босатылды
"Ақпарат және қоғамдық даму вице-министрі қызметінен босатылды" | "https://abai.kz/post/161978"
TITLE: Ақпарат және қоғамдық даму вице-министрі қызметінен босатылды
URL: https://abai.kz/post/161978
META: "Ақпарат және қоғамдық даму вице-министрі қызметінен босатылды" | "https://abai.kz/post/161978"
DATE: 13.12.2022
AUTHOR(s): Abai.kz
TOTAL WORDS: 163
TEXT: ҚР Үкіметінің қаулысымен Нұргүл Өсербайқызы Мауберлинова берген өтініші бойынша ҚР ақпарат және қоғамдық даму вице-министрі қызметінен босатылды. Нұргүл Мауберлинова 1973 жылдың қараша айында Қарағанды облысында дүниеге келген. Саранның Абай атындағы педагогикалық училищесін, Е. Бөкетов атындағы Қарағанды мемлекеттік университетін және Қазтұтынуодағы Қарағанды экономикалық университетін тәмамдаған. Еңбек жолын 1992 жылы бастаған. Әр жылдары мемлекеттік органдар құрылымында және коммерциялық секторда жұмыс істеді. 2006-2008 жылдары — ҚР Мәдениет және ақпарат министрлігінің Ақпарат және мұрағат комитетінің Электрондық БАҚ мониторингі бөлімінің бас маманы, бас сарапшысы, бөлім бастығы. 2008-2012 жылдары — ҚР Премьер-Министрі Кеңсесінің Ақпараттық-талдау орталығының бас консультанты. 2012-2016 жылдары ҚР Президенті жанындағы «Орталық коммуникациялар қызметі» РММ директорының орынбасары, ҚР Парламенті Мәжілісі төрағасының кеңесшісі қызметтерін атқарған. 2016-2018 жылдары — ҚР Ақпарат және коммуникациялар министрлігінің Ақпарат комитетінің төрағасы. 2018-2019 жылдары — ҚР ақпарат және коммуникациялар вице-министрі. 2019-2020 жылдары — ҚР ақпарат және қоғамдық даму вице-министрі. 2020-2022 жылдары ҚР Президенті Әкімшілігінің Ішкі саясат бөлімінің меңгерушісі болды. 2022 жылғы ақпан айынан бастап қазіргі уақытқа дейін ҚР ақпарат және қоғамдық даму вице-министрі болды. Abai.kz
